Felix Mlusu

Felix Mlusu (wakababika pa 23 March 1951) ni munthu waku Malawi uyo wakugwira nchito nga nduna ya vya ndalama mu boma la Malawi kufuma pa 2020 mpaka 2022. Pambere wandambe uteŵeti wake ku Treasury wakaŵa Managing Director na Group Chief Executive Officer wa NICO Holdings kufuma mu 1994 mpaka apo wakafumira pa nchito pa 31 December 2016.

 Umoyo wa munthu 
Mlusu wakababika pa 23 March 1951 ku Lilongwe, Nyasaland (uno Malawi). Mlusu wali kutengwa kwa Sabbina Mlusu, ndipo ŵali na ŵana ŵanayi na ŵazukuru.

Banja ili lili na nyumba ku Blantyre ndipo ndimo ŵaliri mu mpingo wa St Michael and All Angels Church of the Church of Central Africa Presbyterian - Blantyre Synod.

Mlusu wakutemwa chomene gofu ndipo wakutemwa chomene kuchita maseŵero agha.

 Masambiro 
Mlusu wakaluta ku Chitukula Primary School na Likuni Boys Secondary School uko wakamalizga masambiro ghake ndipo wakasankhika kuti wakanjire University of Malawi Polytechnic College ku Blantyre uko wakamalizga masambiro ghake na Diploma mu Business Studies mu 1975.

Mlusu wakalutizga masambiro ghake ku Chartered Insurance Institute of London ndipo wakapokera Associate Diploma mu 1985. Mu 1995, wakapokera digirii ya Chartered Insurer (UK) ndipo wakacemeka kuti waŵe yumoza wa ŵanthu ŵa Chartered Insurance Institute of London mu 2000. Mlusu ni muteŵeti wa Institute of Directors mu Southern Africa.

Mlusu wakasambira masukulu gha vya umanyi na masukulu gha Malawi Polytechnic, Wits Business School (Johannesburg, South Africa), Guardian Royal Exchange (London, United Kingdom), Munich Reinsurance Company (Munich, Germany), General Insurance Organisation (Sydney, Australia), College Of Insurance (Bombay, India) na Harvard Business School (Boston, United States).

 NICO Holdings Plc 
Mlusu wakanjira kampani ya National Insurance Company Limited mu 1975 nga ni msambizgi ndipo wakafika pa udindo wa Chief Executive Officer mu 1994. Mlusu wakazgoka Managing Director na Group Chief Executive Officer wa kampani ya NICO Holdings iyo yikasinthika.

Pa nyengo iyo Mlusu wakalamuliranga, kampani ya NICO Holdings Limited (iyo yikachemekanga National Insurance Company Limited) yikaŵa yakwamba kulembeka pa Malawi Stock Exchange. Wakalongozga kampani ya NICO Holdings kuti yambe kupanga ndalama zakwendakwenda za kampani ya ku Malawi.

Mlusu wakhalapo mu mabungwe ghanandi mu vigaŵa vyakupambanapambana vya chuma mu maudindo agha:

Mulara wa NICO Holdings

 Wapampando wa NBS Bank Public Limited Company

 Wapampando wa Blantyre Hotels Public Limited Company- Ryalls Hotel by Marriott

 Wapampando wa British American Tobacco

 Wapampando wa Chibuku Products Limited Malawi (SABMiller Subsidiary)

 Mlusu wali na maudindo ghakupambanapambana mu mabungwe ghanyake nga ni:

 Mubali wa Komiti ya Malawi Stock Exchange - Wakaŵa na mulimo wa kuzenga Malawi Stock Exchange.

 Mubali wa komiti yikuru ya African Insurance Organization (malo ghakulongozgera ku Cameroon)

 Wapampando wa Insurance Association of Malawi

 Wapampando wa COMESA Yellow Card Scheme, Council of Bureaux (Likulu lake lili ku Zambia)

 Wapampando wa IMPACT - Private Sector Think-Tank wakupeleka ulongozgi ku boma la Malawi

 Mlusu wakacitaso milimo yinyake padera pa iyo tazunura.

 Nduna ya vya Ndalama 

 Mlusu wakasankhika kuŵa Minister of Finance of the Republic of Malawi na President Lazarus Chakwera pa 29 June 2020.

 Pakuŵa Nduna ya vya Ndalama, Hon. Mlusu wakaŵa mu wupu uwu:

Mubali wa Kabineti

Mlembi wakale wa National Assembly

AfDB, Ex-Officio Member of the Board of Governors,

Wupu wa Banki ya Caru Cose, Mubali wa mu Wupu wa Ŵalaraŵalara

Wupu wa vya Ndalama wa pa Charu Chose (International Monetary Fund), Ex-Officio Member of the Board of Governors

Wapampando wa Intergovernmental Committee of Senior Officials and Experts (ICSOE), 27th Session (2021)

 Kuzomerezgeka 

 Mlusu wakapokera chiphalizgo cha Chewa Champions Award pa kusungilira mitheto, uteŵeti wa chalo na kutemwa chalo, kulongora nkharo yiweme na kukhozga mtende na Chewa Heritage Foundation.

 Mlusu wakachemeka Customer Focused Executive of the Year 2015 ndipo wakapika Award of Service Excellence na Chartered Institution of Customer Management (Malawi).

 Mlusu wakachindikika na University ya Mzuzu (a Malawi Government University) pakumupa Honorary Doctorate Degree in Business Leadership (Honors Causa) mu March 2017.

 Mlusu wakalongozga na kufiska pulani yakulondezga muwuso wa NICO Holdings Plc pakati pa 2015 na 2016.

 Ukaboni 

 https://web.archive.org/web/20230312202718/https://mwnation.com/mlusu-retires-from-nico-after-41-years-of-service/
 https://web.archive.org/web/20230312175636/http://times.mw/felix-mlusu-bids-farewell-to-nico-holdings/
 https://web.archive.org/web/20170414163530/http://nicomw.com/index.php/recent-news-events/161-mlusu-bids-farewell-to-nico
 https://www.uneca.org/stories/the-27th-icsoe-meeting-of-southern-africa-elects-a-new-bureau-to-propel-industrialization-in